साउने सोमबार व्रत बस्ने गर्‍या छु, तर यस्तो पोइ पाम उस्तो पोइ पाम भनेर होइन । कस्तो पोइ पाइन्छ त्यो भाग्यको खेल हो, व्रत बसेर हुने कुरा होइन ।
ओम नम: शिवाय । गएको सोमबारदेखि बोलबमको ब्रत सुरु । सम्पूर्ण हिन्दू धर्मावलम्बीलाई बोलबम । जय शम्भो, हर हर महादेव ।
यो चप्पल–जुत्ता र बोलबमबीच के दुश्मनी रैछ, बुझ्नै गाह्रो । तै पनि श्रद्धालुहरूको भावनालाई सलाम– बोलबम ।
एउटा सर्प कसैको घरमा देखियो भने लौरीले हानेर मार्छन् तर त्यही सर्प शिव मन्दिरमा देखियो भने पूजा गर्छन् । तपाईंको होइन, स्थानको सम्मान हुन्छ यहाँ ।
वृद्ध भत्ता र सुत्केरी भत्ता बढाउनु भो । अब के गर्ने मेयरज्यू ? दुई बस रिजर्प गर्नी, बाबाकहाँ बोलबम जानी । फर्केर यो साल मरेकाहरूको नाममा सप्ताह ।
तत्कालीन नेपालको छापा बजारमा युवाहरुलाई आकर्षित गर्ने नेपाली भाषाको पत्रिकाको अभाव खट्किरहेको बेला युवा वर्गको रुचिलाई ध्यानमा राखेर साप्ताहिकको परिकल्पना गरिएको हो । कान्तिपुर पब्लिकेसन्सको तेस्रो प्रकाशन साप्ताहिकका संस्थापक सम्पादक किशोर नेपाल हुन् । लक्षित वर्ग युवाहरू भए पनि साप्ताहिकले सबै उमेर समूह, वर्ग, समुदायका पाठकहरूलाई समेट्ने दृष्टिकोणका साथ प्रारम्भदेखि नै सबैका लागि सम्पूर्ण पत्रिकाको अवधारणालाई आत्मसात गर्दै आएको छ ।पुरा पढ्नुहोस्